2. ลักษณะการประกอบธุรกิจ

2.1 ประวัติความเป็นมา

บริษัท กู๊ดเยียร์ (ประเทศไทย) จำกัด (มหาชน) เดิมได้จดทะเบียนจัดตั้งเป็นบริษัทจำกัด
ตามประมวลกฎหมายแพ่งและพาณิชย์ เมื่อวันที่ 25 กรกฎาคม พ.ศ. 2511 ด้วยทุนจดทะเบียน 60
ล้านบาท นับแต่จัดตั้ง บริษัทมีวัตถุประสงค์เพื่อผลิตและจัดจำหน่ายยางรถยนต์
ยางรถบรรทุกเพื่อการพาณิชย์ และยางเครื่องบิน
บริษัทเป็นบริษัทร่วมระหว่างผู้ลงทุนชาวไทยและบริษัท กู๊ดเยียร์ ไทร์ แอนด์ รับเบอร์ คอมปะนี
สหรัฐอเมริกา โรงงานของบริษัทตั้งอยู่ที่ 50/9 ถนนพหลโยธิน ก.ม. 36 ตำบลคลองหนึ่ง
อำเภอคลองหลวง จังหวัดปทุมธานี

-   ปี 2512 บริษัทฯได้ทำข้อตกลงในด้านความร่วมมือทางเทคโนโลยีการผลิต และการบริหาร
    กับบริษัท กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา

- ปี 2513 บริษัทฯได้รับการส่งเสริมการลงทุนจากคณะกรรมการส่งเสริมการลงทุน (B.O.I

  เป็นระยะเวลา 15 ปี โดยได้รับสิทธิประโยชน์ยกเว้นภาษีเงินได้จากกิจการผลิตและหล่อดอก

  ยางเครื่องบิน

- วันที่ 30 มิถุนายน 2521
บริษัทได้รับอนุมัติให้นำหลักทรัพย์เข้าจดทะเบียนในตลาดหลักทรัพย์แห่งประเทศไทย

- วันที่ 6 มกราคม 2526 บริษัทฯได้จดทะเบียนเปลี่ยนแปลงมูลค่าหุ้นที่ตราไว้หุ้นละ 100.00 บาท
เป็นหุ้นละ 20.00 บาท กับกระทรวงพาณิชย์

- จากการประชุมวิสามัญผู้ถือหุ้นครั้งที่ 2/2533 เมื่อวันที่ 28 มีนาคม 2533
ได้มีมติให้บริษัทเพิ่มทุนจดทะเบียนจาก 60 ล้านบาท เป็น 74 ล้านบาท

- วันที่ 20 เมษายน 2537
บริษัทฯได้จดทะเบียนแปรสภาพนิติบุคคลตามประมวลกฎหมายแพ่งและพาณิชย์เป็นนิติบุคคลตามพระราชบัญญัติบริษัทมหาชนจำกัด
พ.ศ. 2535 และในปีเดียวกันนี้เอง บริษัทได้รับการรับรองระบบคุณภาพตามมาตรฐานสากล
TIS/ISO 9000 จากสำนักงานมาตรฐานอุตสาหกรรมไทย/องค์การมาตรฐานระหว่างประเทศ
เป็นบริษัทแรกในกลุ่มผู้ผลิตยางรถยนต์ในประเทศ

- จากการประชุมวิสามัญผู้ถือหุ้นครั้งที่ 1/2538 เมื่อวันที่ 20 พฤศจิกายน 2538
ที่ประชุมได้มีมติให้บริษัทฯเปลี่ยนแปลงมูลค่าหุ้นที่ตราไว้หุ้นละ 20.00 บาท เป็น 10.00 บาท
เพื่อให้สอดคล้องกับข้อบังคับของตลาดหลักทรัพย์แห่งประเทศไทยและได้จดทะเบียนเปลี่ยนแปลงมูลค่าหุ้นกับกระทรวงพาณิชย์
เมื่อวันที่ 13 ธันวาคม 2538

เพื่อดำเนินธุรกิจ บริษัทได้รับความช่วยเหลือจากบริษัท กู๊ดเยียร์ ไทร์ แอนด์ รับเบอร์ คอมปะนี
สหรัฐอเมริกา เกี่ยวกับการบริหารองค์กร เทคโนโลยีด้านการพัฒนาผลิตภัณฑ์และวัตถุดิบ โดยบริษัท
กู๊ดเยียร์ ไทร์ แอนด์ รับเบอร์ คอมปะนี สหรัฐอเมริกาให้การสนับสนุนบริษัท
เพื่อประกอบธุรกิจในประเทศไทย

2.2 ภาพรวมการประกอบธุรกิจของบริษัท

โดยทั่วไปปริมาณความต้องการผลิตภัณฑ์ในปี 2551
สำหรับยางรถยนต์นั่งส่วนบุคคลและรถกระบะได้ลดลงทั้งในตลาดยางรถยนต์แบบทดแทน
ช่องทางตลาดโรงงานประกอบรถยนต์ และการส่งออก
เนื่องจากราคาน้ำมันที่สูงขึ้นเป็นประวัติการในไตรมาส 2 และไตรมาส 3
ที่ส่งผลกระทบต่อการตัดสินใจของผู้บริโภคและความมั่นใจอย่างมาก
ภาวะเศรษฐกิจของโลกลดลงตั้งแต่ไตรมาส 3 โดยแผ่ขยายในไตรมาส 3
ทำให้ความต้องการลดลงในตลาดตลาดยางรถยนต์แบบทดแทน
เมื่อการชะลอการตัดสินใจและความมั่นใจของผู้บริโภคลดต่ำลง
เราได้เห็นเป็นประจักษ์ว่าผู้บริโภคได้หันไปซื้อผลิตที่มีราคาและคุณภาพต่ำลงไปและชลอการเปลี่ยนยางใหม่

ก่อนภาวะเศรษฐกิจถดถอยในปี 2551
บริษัทเล็งเห็นว่ากำลังการผลิตของยางรถยนต์นั่งส่วนบุคคลส่วนใหญ่มาจากผู้ผลิตในเอเชียและเป็นตลาดการแข่งขันที่รุนแรง

ในปี 2551 เราได้เห็นราคาของวัตถุที่สูงขึ้นอย่างไม่เป็นมาก่อน เนื่องจากการแข่งขันในตลาด
เราจึงไม่สามารถชดเชยราคาของวัตถุดิบที่เพิ่มขึ้นด้วยการเพิ่มราคาสินค้า ดังที่ท่านทราบดี
เราได้รับผลกระทบจากอุบัติเหตุเพลิงใหม้ในเดือนมีนาคม ปี 2550
ที่ทำให้ไม่สามารถผลิตยางได้เกือบทั้งปี ในปี 2551 เรามีค่าใช้จ่ายเกี่ยวกับเหตุเพลิงใหม้เพิ่มขึ้น
เพื่อซ่อมแซมโรงงานและอุปกรณ์ เพื่อใช้ในการเรียกร้องเงินประกันภัย ซึ่ง ณ เดือนกันยายน 2551
บริษัทได้ซ่อมแซมเครื่องจักรสำเร็จบริบูรณ์

สำหรับการแข่งขันในตลาดที่สูงขึ้นนั้น บริษัทได้เปิดตัวผลิตภัณฑ์หลายผลิตภัณฑ์ในปี 2551
เพื่อให้ผลิตภัณฑ์ไปตามแผนงานที่จัดทำขึ้นไว้สำหรับกลยุทย์ในผลิตภัณฑ์ ขณะเดียวกัน
เราอยู่ในขั้นตอนการยกเลิกผลิตภัณฑ์เก่าออกเพื่อปรับกระบวนการผลิตที่ซับซ้อน ณ โรงงาน
ให้มีประสิทธิภาพของผลิตภัณฑ์ ผลิตภัณฑ์ใหม่ที่ออกมาได้รับการตอบสนองอย่างดีจากตลาด

บริษัทคาดว่าในปี 2552 การแข่งขันในตลาดจะมีความรุนแรงมากยิ่งขึ้น
เพราะผู้ผลิตแต่ละรายมีการปรับราคาให้สมดุลกับการผลิต

2.3 โครงสร้างรายได้

โครงสร้างรายได้ของบริษัทอาจแจกแจงได้ดังต่อไปนี้

  (หน่วย: ล้านบาท)

+----------------+---------+-------+---------+-------+---------+------+
| รายได้          | ปี 2551  | %     | ปี 2550  | %     | ปี 2549  | %    |
+----------------+---------+-------+---------+-------+---------+------+
| จำหน่ายในระเทศ  | 1,741   | 46.80 | 1,695   | 59.70 |   2,481 | 6    |
|                |         |       |         |       |         | 0.20 |
+----------------+---------+-------+---------+-------+---------+------+
| ส่งออก          | 1,982   | 53.20 | 1,143   | 40.30 |   1,638 | 3    |
|                |         |       |         |       |         | 9.80 |
+----------------+---------+-------+---------+-------+---------+------+
| รวม            | 3,723   | 100   | 2,838   | 100   | 4,119   | 100  |
+----------------+---------+-------+---------+-------+---------+------+

ยอดจำหน่ายเพิ่มขึ้น +31% -31.1% -4.9%

ในปี 2551 รายได้จากการขายสินค้าของบริษัทเพิ่มขึ้น 885 ล้านบาท หรือร้อยละ 31
เมื่อเทียบกับปี 2550 การจำหน่ายในประเทศเพิ่มขึ้น 46 ล้านบาท และการส่งออกเพิ่มขึ้น 839
ล้านบาท การพื้นตัวจากเหตุเพลิงใหม้ที่เกิดขึ้นในเดือนมีนาคม 2550 เป็นสาเหตุหลัก
สำหรับการเพิ่มขึ้นของปริมาณการขายสินค้า รวมถึงความสามารถของบริษัทในการเพิ่มราคา
เพื่อหักกลบลบหนี้กับการเพิ่มขึ้นของราคาวัตถุดิบ
การเพิ่มขึ้นดังกล่าวนี้หักกลบลบหนี้กับการลดลงของยอดขายในตลาดโรงงานประกอบรถยนต์
และการส่งออก เหตุเพลิงใหม้ทำให้บริษัทต้องหยุดผลิตตั้งแต่เดือนมีนาคม 2550
โดยบริษัทผลิตบางส่วนจากเดือนสิงหาคม 2550 ถึงกันยายน 2551
ซึ่งปริมาณการผลิตของบริษัทได้กลับมาเหมือนเดิมตั้งแต่เดือนตุลาคม 2551